fi fi en en fi it fi fi fi fi fi fi fi fi fi en fi en fi fi fi en fi fi fi en fi fi fi en fi fi en fi fi fi en fi fi fi en fi fi fi en fi fi en fi fi fi fi fi fi fi en en fr fi fi fi en en en oc es fi en de oc km hbs_lat fi sv en oc cs en fr en zh zh it en fi fr ceb fi fi fi fi fr en fr ca fi en fr oc ru fi en fr fr th fi en it oc uk fi en en oc en fi fr en fr en fi sv en zh ru it it fi en it it fi fi fi fi fi fi fi fi it fi fi fi fi fi fi fi fi fi en fi fi fi fi fi fi fi fi fi fi fi fi fi fi fi fi fi fi fi fi fi fi sq fi fi fi fi fi fi fi fi fi fi fi fi fi fi en fi fi fi fi fi
Tämän ohjeiston tarkoitus on inspiroida viestinnän tekijöitä Sydänliiton arvojen ja stragian mukaisen, yhtenäisen ja vaikuttavan visuaalisen viestinnän suunnitteluun.
Tämä graafinen ohjeisto on tehty palvelemaan viestinnän suunnittelijaa ja yhdenmukaistamaan brandiämme. Ohjeisto on tarkoitettu koko sydänyhteisön käyttöön. Se sisältää esimerkkitoteutuksia erilaisista ratkaisuista. Sydänliiton ilme pyrkii yksinkertaiseen, selkeään linjaan – taittoja ei saisi täyttää asialla, liiallisilla kuvituselementeillä ja väreillä. Painotuotteissa käytettävä paperi on G-Print tai vastaava. G-Print on PEFC-sertifioitu, päällystetty, hiokkeeton ja valkoinen mattapintainen paperi.
Lisää tietoa viestintästrategiasta, brandista ja toteutuksista saat Sydänliiton markkinointijohtaja Eeva Hietalahdelta, eeva.hietalahti@sydanliitto.fi, 040 586 1919
Sydänliitto on ihmisten voimavaroja ja hyvinvointia lisäävä sydänterveyden edistäjä. Haluamme olla elinikäinen kumppani ensimmäisestä sydämen sykkeestä lähtien. Tarjoamme tietoa ja tukea sydänsairastuneelle sekä kannustamme hyviin elintapoihin. Annamme turvallisuutta ja toivoa. Teemme töitä kaikkien terveyden eteen. Osaamisemme perustuu vahvaan tietoon sydänterveydestä, -sairauksista ja terveyden edistämisestä.
Viestiemme tyyli on ihmisläheinen, tunteita herättävä ja rento. Taustalla on kuitenkin aito tietämys ja sitä kautta luotettavuus. Viestissä voi olla yllättävyyttä, rohkeutta ja hauskuutta. Puhumme ihminen ihmiselle. Innostamme ja inspiroimme.
Järjestömme koostuu monesta piiristä, yhdistyksestä ja liitosta. Kaikkien näiden tahojen käytettävissä on Sydänliiton ensisijainen tunnus. Sydänliiton ensisijaista tunnusta käytetään myös viestiessämme yhdessä yhteistyökumppaneidemme kanssa. Sydänliiton ensisijainen tunnus muodostuu sydän symbolista ja sen rinnalle ladotusta logotyypistä. Sydän symbolia voidaan harkitusti käyttää erillään logotyypistä kun yhteys Sydänliittoon on selkeä, esimerkiksi presentaatiopohjassa. Ensisijaisesta tunnuksesta on olemassa suomen-, ruotsin-, ja englanninkieliset tunnusversiot sekä punainen, musta ja valkoinen versio.
Lataa ensisijainen tunnus  Lataa sydän symboli
Toissijainen, Sydän tekee hyvää -tunnnus on Sydänliiton ensisijaisen tunnuksen ohella kaikkien järjestömme jäsenten käytössä. Toissijaisen tunnuksen muodostavat sydänlogo ja sen alle asemoitu ”tekee hyvää” -slogan. Toissijaisesta tunnuksesta on olemassa suomen- ja ruotsinkieliset versiot sekä punainen, musta ja valkoinen versio.
Tunnus tulee sijoittaa rauhalliselle taustalle, sille tulee antaa riittävästi tilaa ja sen erottuvuudesta tulee huolehtia kaikissa käyttötilanteissa. Tunnuksella on suoja-alue, jonka sisäpuolelle ei tule sijoittaa kuvia, tekstejä tai muita graafisia elementtejä. Sydänliiton tunnusta pyritään käyttämään punaisena, aina kun se on mahdollista. Tunnuksen asettelua tai väritystä ei saa muuttaa. Lataa logot alla olevista linkeistä aina aloittaessasi uuden työn varmistaaksesi, että käytössäsi on viimeisimmät tunnusversiot.
Tunnuksesta on myös tehty piireille ja yhdistyksille versioita. Näitä voi käyttää yhdessä Sydänliiton ensisijaisen tai toissijasen tunnuksen kanssa. Logosta voi käyttää harkitusti myös osoitteellista versiota – muunlaiset versiot eivät ole sallittuja. Aluelogoa pyritään käyttämään punaisena, aina kun se on mahdollista. Näiden logojen lataaminen vaatii salasanan. Kysy lisää piiristä tai yhdistykseltä. Yhteystiedot löydät osoitteesta www.sydan.fi
Yhdistysten logot  Piirien ja jäsenjärjestöjen logot
Piirien ja yhdistysten juhlavuositunnukset ladotaan Sydänliiton brändifontilla. Juhlavuositunnus muodostuu ympyrän kehälle ladotusta piirin tai yhdistyksen nimestä ja sen keskelle sijoitellusta vuosiluvusta. Teksti ladotaan versaaleilla ja harvennettuna, tekstikokoa voi säätää nimen pituuden mukaan tarvittaessa. Kysy Sydänliiton markkinoinnista valmista pohjaa tunnuksen latomista varten.
Sydänsymbolia voidaan käyttää myös itsenäisesti sekä toistettuna kuosimaisena kuvitus­elementtinä. Kuviosta on ladattavissa alla olevasta linkistä vektoritiedosto viestinnän käyttöön.
Sydänliiton väripalettiin kuuluvat päävärit kirkkaanpunainen, koralli, puuteri ja lisävärit vaaleanharmaa, harmaa sekä musta. Väripaletissa pitäydytään pääväreissä. Tekstiväreinä toimivat valkoinen, musta tai punainen. Väriä voi käyttää korosteena tekstien taustalla. Viestin voi keskittää punaisen, valkoisen tai puuterin sävyisen ympyrämuodon sisälle, jos halutaan korostaa sisältöjä esimerkiksi ilmoituksissa. Taustavärinä käytetään pääsääntöisesti puuterisävyä.
CMYK 0 100 91 0
RGB 237 27 46
HEX #CC0000 – tekstiväri verkossa
#ED1B2E – logot ja muut visuaaliset elementit
CMYK 0 56 50 0
RGB 245 140 117
CMYK 0 11 15 0
PANTONE 475 C, 40 %
RGB 254 228 210
CMYK 4 2 3 4
RGB 237 237 236
CMYK 7 3 5 8
RGB 198 199 201
CMYK 0 10 0 93
CMYK (Värin päällä) 20 20 20 85
RGB 51 51 52
Sydänliiton brandiväripaletin lisävärejä voidaan käyttää korostamassa ja erottamassa tiedon visualisoinnissa silloin, kun pääväripaletti ei ole riittävän laaja. Graafeissa voidaan käyttää kaikkia Sydänliiton brandivärejä sekä lisävärejä tarvittaessa. Taulukoissa on käytössä ainoastaan koralli otsikkoriveissä ja harmaa sekä valkoinen sisältöriveissä. Taulukkotyylissä ei tule käyttää viivoja sarakkeiden väleissä.
CMYK 100 9 38 34
RGB 0 116 122
CMYK 49 0 25 0
RGB 127 213 197
CMYK 5 0 94 0
RGB 234 222 41
CMYK 5 2 53 0
PANTONE 604 C 50%
RGB 246 237 146
CMYK 3 25 0 0
RGB 242 200 223
CMYK 17 64 60 50
RGB 150 109 91
CMYK 5 23 23 14
RGB 205 182 167
Gerbera on Sydänliiton pääasiallinen fontti, josta käytetään sen kolmea leikkausta: Lightia, Mediumia ja Boldia. Pääasiallista fonttia Gerberaa käytetään painotuotteissa ja verkossa aina silloin, kun se on mahdollista. Gerbera-kirjainperheen fontit voi ostaa esimerkiksi täältä:
Gerberan Bold- ja Medium-leikkauksia käytetään otsikoinnissa ja Light-leikkausta leipätekstissä. Gerberan yhteydessä ingresseissä ja kuvateksteissä voidaan käyttää Georgia Italic -fonttia, joka tulee useimpien käyttöjärjestelmien ja ohjelmistojen mukana.
Pääotsikkotaso: Gerbera Bold, tekstikoko 31,5 pt / riviväli 32 pt
Pienet otsikoinnit & väliotsikot: Gerbera Light tai Gerbera Medium, tekstikoko 8 pt / riviväli 14 pt / kerning 140
Georgia Italic, tekstikoko 11 pt / riviväli 16 pt
Gerbera Light tekstikoko 9,5 pt / riviväli 14 pt
Verkossa, sähköisissä materiaaleissa sekä tilanteissa, joissa pääasiallista brandifonttia Gerberaa ei voida käyttää, on käytössä korvaavat järjestelmäfontit Verdana Bold, Regular ja Italic. Ne ovat fontteja, jotka löytyvät kaikista yleisistä ohjelmistoista ja painotaloista. Otsikoissa käytetään Bold- ja muissa teksteissä Regular-leikkausta.
Pääotsikkotaso: Verdana Bold, tekstikoko 31,5 pt / riviväli 32 pt
Pienet otsikoinnit & väliotsikot: Verdana Regular, tekstikoko 8 pt / riviväli 14 pt / kerning 140
Georgia Italic, tekstikoko 11pt / riviväli 16pt
Verdana Regular, tekstikoko 9,5pt / riviväli 14pt
Sydänliiton brandikuvat edustavat hyvää elämää sairauden kanssa, ei sairautta. Kuvamaailman väriskaala on pelkistetty ja rajaukset harkittuja. Kuvissa pyritään välttämään liiallista visuaalista hälyä. Asetelmissa ja ruokakuvissa pyritään pelkistettyyn väriskaalaan, jotta ne muodostavat mahdollisimman yhtenäisen kuvasarjan. Ruoat nousevat herkullisen raikkaina esille vaaleita taustoja vastaan.
Kaikessa visuaalisessa viestinnässä voidaan käyttää Sydänliitolle luotuja ikoneja niin infograafeissa kuin tekstin yhteydessä kuvituksina. Ikonit voi ladata viestinnän käyttöön alla olevasta linkistä.
Kuvamaailman, typografian ja värien yhtenäisellä käytöllä varmistetaan Sydänliiton viestien ja visuaalisen identiteetin yhtenäisyys ja erottuvuus sekä tunnistettavuus kaikissa tilanteissa. Sydänliiton ilme pyrkii yksinkertaiseen, selkeään linjaan – taittoja ei saisi täyttää asialla, liiallisilla kuvituselementeillä ja väreillä.
Tukijoiden ja yhteistyökumppaneiden logot erotetaan aina selkeästi Sydänliiton tunnuksesta siten, että ne ovat sille alisteisia. Esitteen takakannessa Sydänliiton tunnus sijoitetaan vasempaan yläkulmaan ja yhteistyökumppanilogot kannen alareunaan. Etukansitasolla, julisteissa, ilmoituksissa jne. yhteistyökumppanilogot sijoitetaan taittopinnan vasempaan alalaitaan ja Sydänliiton tunnus oikeaan alakulmaan.
Esitteen kannen visuaaliset elementit
Sydänliiton esitteissä käytetään pääsääntöisesti Sydänliiton ensisijaista tunnusta (kuvassa vasemmalla). Sydänliiton piirien, yhdistysten ja alabrandien esitteissä voidaan käyttää myös piirin, yhdistyksen tai alabrandin omaa logoa (kuvassa keskellä ja oikealla) sekä Sydän tekee hyvää -tunnusta (kuvassa oikealla). Tällöin Sydänliiton tunnus sijoitetaan esitteen oikeaan alakulmaan.
Sydänyhteisön jäsenten käyntikorteissa käytetään pääsääntöisesti Sydänliiton ensisijaista logoa. Halutessa voidaan kuitenkin valita käytettäväksi myös toissijaista logoa.
Sydänliiton tuotteissa ja tapahtumissa käytetään pääsääntöisesti Sydänliiton ensisijaista tunnusta. Sydänliiton piirien, yhdistysten ja alabrandien tapahtumien ja tuotteiden yhteydessä voidaan myös käyttää Sydänliiton toissijaista, Sydän tekee hyvää -tunnusta.
Erikoiskirjekuori & varainhankinnan kampanja
Erikoiskirjekuori & varainhankinnan kampanja
Videoiden loppuplansseissa Sydänliiton tunnus sijoitetaan keskitetysti näkymään ja sydan.fi-osoite sen alle. Jos mukana on yhteistyökumppaneita, niiden logot erotetaan Sydän tekee hyvää -tunnuksesta siten, että ne ovat sille alisteisia. Tällöin yhteistyökumppanilogot sijoitetaan vasempaan ja sydan.fi-osoite oikeaan alakulmaan.
2021 © Suomen Sydänliitto ry